als_Latn dik_Latn sag_Latn
Prishtinë, 15 mars 2015 – Komuna e Prishtinës ka paralajmëruar për nesër nisjen e rrënimit të shtëpive të cilat paraqesin rrezik për qytetarët.
Lajmin e ka bërë me dije Komuna përmes një njoftimi të shkurtër.
“Nesër, e hëne 16 mars, Drejtoria e Inspekcionit e Komunës së Prishtinës do të fillojë aksionin e rrënimit të shtëpive që paraqesin rrezik për shëndetin publik”, thuhet në njoftim.
I kontaktuar nga portali Koha.net, drejtori i Drejtorisë së Inspeksionit, Xhelal Sfeçla, ka thënë se bëhet fjalë për shtëpitë të cilat rrezikojnë banorët e Prishtinës, e të cilat nuk janë të mbrojtura me ligj.
“Janë disa shtëpi të cilat janë para shembjes dhe janë të mbushura me mbeturina në lagje të ndryshme të Prishtinës. Ato paraqesin rrezik permanent për qytetarët”, ka thënë Sfeçla.
Ai ka garantuar se nuk do të preken shtëpitë të cilat janë të mbrojtura nga Ligji për Trashëgimi Kulturore, si vlera të trashëguara të arkitekturës qytetare.
“Ta zëmë, shtëpinë e vjetër përball Shtëpisë së Shëndetit në qendër të Prishtinës nuk mund ta prekim përshkak se është e mbrojtur”, ka thënë Sfeçla, teksa, meqë nuk i takon drejtorisë që drejton nuk ka mundur të thotë nëse do Komuna do të investojë në restaurimin dhe konservimin e këtyre godinave.
Sfeçla ka treguar se nesër do të rrënohet një shtëpi, ndërsa ka paralajmëruar se ky proces do të vazhdojë, pa marrë parasysh pronësinë e këtyre godinave që konsiderohen me rrezik për qytetarët.
Kujtojmë se dy ditë më parë, një shtëpi e vjetër është rrënuar gjatë natës, në Qendër të Prishtinës, në rrugën “Hajdar Dushi”, tridhjetë metra larg Sheshit ‘Nëna Terezë’.
Rrënojat e shtëpisë kanë prekur e dëmtuar edhe dy veturat që ishin të parkuara afër saj. Shtëpia ka qenë e pabanuar.
Koha.net kishte raportuar se shtëpi të tilla mbetur pa përkujdesje edhe nga pronarët e edhe nga komuna ka mjaft nëpër Prishtinë. Ato nuk mirëmbahen nga askush dhe paraqesin rrezik të përhershëm edhe për kalimtarët.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn